kardosdrur/scandi-wiki huggingface dataset:
Børge Ludvig Christoffersen

Børge Ludvig Christoffersen (født 1947) idømtes 24. maj 1984 af Vestre Landsret livsvarigt fængsel for voldtægt og drab begået 11. juli 1981 mod den 16 årige pige Kirsten Olsen fra Hevring på Norddjurs. Strafudmålingen stadfæstedes 17. september 1984 af Højesteret.

Lørdag aften den 11. juli 1981 cyklede Kirsten Olsen fra sin bopæl i Hevring for at besøge en veninde i Tørslev (Estruplund Sogn) omkring 3 kilometer væk.

Veninden ringede næste dag kl. 11.45 til Kirsten Olsen’s far og spurgte ham, hvorfor hun ikke var kommet som aftalt.
Han fandt datterens cykel liggende på en mark, omkring 800 meter fra hjemmet ved Voer Færgevej, i retning mod venindens bopæl og ringede omgående til politiet i Randers kl. 14.40, som straks satte en større eftersøgning i gang.
To vidner havde lørdag den 11. juli 1981 kl. 20.40 set en rød bil holde i vejkanten med fronten imod Tørslev, netop der hvor cyklen blev fundet.

Den 15. juli 1981 blev Kirsten Olsens halvt afklædte lig fundet i Løvenholmskoven omkring 8 km sydøst for Hevring.
Der var bundet et reb stramt om hendes hals, og rebet var fastgjort til et grantræ.
De efterfølgende retsmedicinske undersøgelser viste, at hun var blevet voldtaget og var død ved kvælning.

Den 28. juni 1983 blev den 36 årige skovarbejder Børge Ludvig Christoffersen anholdt og sigtet for drabet.
På drabstidspunktet havde han med sin familie været på camping ved Gjerrild Nordstrand. Han mistænktes for flere voldtægtsmord.

Børge Ludvig Christoffersen blev lukket ud den 18. april 1997, med en prøvetid på fem år.

Eksterne links 
Drabssager 1981  - drabssageridanmark.beboer2650.dk

Litteratur 
 Drabet i Løvenholmskoven, af Emil Stenderup (1986)

Mordere fra Danmark
Livstidsdømte fra Danmark
Arriettys hemmelige verden

Arriettys hemmelige verden (originaltitel: 借りぐらしのアリエッティ, Kari-gurashi no Arietti, engelsk: The Borrower Arrietty, i USA The Secret World of Arrietty) er en japansk film fra 2010, der handler om den lille pige Arrietty og en dreng ved navn Sho.

Arrietty er et lille væsen der ligner mennesket på en prik, bare meget mindre. Sho er et normalt menneske, dog har de det til fælles at de begge er børn. Arrietty lever i et hus under Sho's hus. Der bor hun sammen med sin mor og far. Sho bor ikke i huset ovenpå men er i huset på besøg hos sin mormor da han er syg og har brug for ro. Men der er fare på færde og ikke alt går som det skal.

Filmen er instrueret af Hiromasa Yonebayashi, produceret af Toshio Suzuki og manuskriptet er skrevet af Hayao Miyazaki. Historien bygger på Mary Nortons verdenskendte bøger om Lånerne.

Eksterne henvisninger 
 

Animefilm
Japanske film fra 2010
Japansksprogede film
Børnefilm
Fantasyfilm
1. division 1977 (fodbold)

1. division 1977 var den 33. sæson af 1. division siden turneringens oprettelse i 1946. Turneringen blev administreret af DBU.

Odense BK vandt deres første mesterskab.

Tabel 

Sæsoner i 1. division (fodbold)
Fodbold i 1977
Danmarksmesterskab (brassband)

DM i brassband er et årligt mesterskab for brassbands, som arrangeres af Dansk Amatør Orkesterforbund. Mesterskabet forløber over 2 dage og afsluttes med præmieoverrækkelse og fest.

Ved DM deltager orkestre i 4 divisioner:Elite, 1., 2. og 3. division. Deltagerorkestrene spiller alle et pligtnummer (forskelligt for divisionerne) samt et selvvalgt stykke. Konkurrencen dømmes af 3 dommere, som giver point for både pligtnummer og selvvalgt nummer. Det orkester, der gennemsnitligt får flest point, vinder divisionen.

For Elite Division trækkes der lod om spillerækkefølgen. Vinderen af Elite Division kvalificeres til EM i brassband.

Vindere af DM
Vindere i 1. division efter år.

Se også
DM i harmoniorkester
DM for bygarder

Musikarrangementer
Brassband
Wobler

En wobler er en kunstagn, der anvendes til lystfiskeri.

Den naturtro wobler (navngivet efter det engelske verbum to wobble – at bevæge sig usikkert fra side til side) er en ægte kunstagn i 3D – modsat blinkets 2D. Woblere har en rund krop og kan være meget naturtro i såvel form som farver. De er monteret med en ske eller næseplade, som dels giver wobleren dens karakteristiske bevægelsesmønster – dels får flydende woblere til at dykke ned i vandet under indspinning. Skeen kan være stilbar, så wobleren kan indstilles til forskellig fiskedybde. Jo mere vandret skeen indstilles, desto dybere vil wobleren gå. På samme måde får lange næseplader wobleren til at dykke dybere end korte. De fleste woblere kaster ikke så godt som blink og pirke, hvorfor de meget ofte bruges til trolling – trukket efter en sejlende båd – eller til at fire nedstrøms til standpladser i åen under udhængende grene og træer, som ellers ikke er til at nå.

Der findes også woblere uden ske foran. I stedet er fronten fx skåret skråt nedefra og op, så wobleren vil være tilbøjelig til at bryde overfladen, når den trækkes gennem vandet. Denne type woblere kaldes for "poppers" og benyttes bl.a. til gedder, barracudaer og andre hidsigt angribende fisk.

Kilder 

Lystfiskeri
Hørsholm Hospital

Hørsholm Hospital, tidligere Usserød Sygehus, er et tidligere sygehus i Usserød, Nordsjælland. Det indgik tidligere i Nordsjællands Hospital i Region Hovedstaden. Hospitalet lukkede i januar 2011. I 2015 købte Hørsholm Kommune hospitalet og grunden og bygningerne blev i efteråret 2016/foråret 17 revet ned for at give plads til nye byggeprojekter.

Usserød Sygehus lå oprindeligt hvor Kongevejen nu går, og kan føre sin historie tilbage fra 1759. Det nuværende hospital åbnede i 1897 med 50 sengepladser og er siden udvidet flere gange. Det er tegnet af arkitekt Vilhelm Holck.

Under besættelsen var en række læger på sygehuset kendt for nazistisk virksomhed.

Kilder 
 FAHS, 22. årgang, nr. 1 (2008) (PDF)

Nedlagte hospitaler i Danmark
Etableret i 1759
Ophørt i 2011
Hospital
Seth Sethsen

Helge Seth Nielsen (født 26. maj 1955 i Albertslund) (bedre kendt som Seth Sethsen) er en dansk-grønlandsk morder, der ved et nævningeting i 1986 i Østre Landsret blev idømt livsvarigt fængsel for at have begået rovmord mod den 49-årige taxachauffør Kurt Gaarn-Larsen den 19. oktober 1985 i Morbærhaven i Albertslund.

En kvindelig cyklist fandt 20. oktober 1985 om morgenen Kurt Gaarn-Larsen siddende død i sin taxa, stadig med motoren kørende. De retsmedicinske undersøgelser viste at han var blevet skudt i hovedet og i maven på klos hold med en salon-pistol kaliber 22.

Kriminalpolitiet efterforskede mordet og anholdt den 22. oktober 1985, den 31-årige Seth Sethsen, der blev sigtet for rovmordet. Han havde da allerede siddet 11 år i fængsel for røverier og narko-kriminalitet.

Seth Sethsen afsoner pr. 2023 fortsat sin livstidsstraf, og han er således den længstsiddende livstidsfange i Danmark. Østre Landsret besluttede dog den 23. december 2021, at Kriminalforsorgen skal fastsætte vilkår for en prøveløsladelse af Seth Sethsen, men Højesteret omgjorde imidlertid den 29. juni 2022 afgørelsen og afslog begæringen om prøveløsladelse.

I juni 2012 blev han interviewet af TV 2s kriminalmagasin Station 2 og i november 2014 udkom hans biografi, Seth - en krigermunk bag tremmer, skrevet af Thomas Jensen og Peter Grønlund.

Referencer

Eksterne henvisninger 
 Nu taler han ud: Har siddet 26 år i fængsel - BT 6. maj 2012
 Seth har siddet længst i fængsel - Sermitsiaq 6. maj 2012
 Taxamorderen Seth Sethsen vil løslades - Ekstra Bladet 19. juni 2012
 Morderen Seth efter 26 års fængsel: Jeg bliver hjernevasket - DR 19. juni 2012
 Nu udkommer bog om livstidsfangen Seth Sethsen - Sermitsiaq 27. oktober 2014

Litteratur 
 Seth - en krigermunk bag tremmer, af Thomas Jensen (2014). 

Personer fra Albertslund
Mordere fra Danmark
Livstidsdømte fra Danmark
1. division 2012-13 (fodbold)

Sæson 2012-13 i Nordic Bet Ligaen (1. division), som er den næstbedste række i Danmarksturneringen i fodbold. Den administreres af DBU. Vinderen og andenpladsen rykker op i Superligaen. Nr. 11 og 12 rykker ned i 2. division..

De første kampe blev spillet 28. juni 2012, og sidste runde blev afviklet den 26. maj 2013.

Deltagere

Personer og sponsorer

Træner udskiftninger

Slutstilling

Resultater 
I denne tabel er hjemmeholdet skrevet i kolonnen til venstre.

Opdateret:

Topscoreliste 

Opdateret:

Referencer 

Fodboldsæson 2012-13
Sæsoner i 1. division (fodbold)
Danmarksmesterskab (harmoniorkester)

DM i harmoniorkester er et mesterskab for harmoniorkestre, som arrangeres af Dansk Amatør Orkesterforbund. Mesterskabet afsluttes med præmieoverrækkelse og fest.

Arrangementet har til og med 2010 været afholdt hvert andet år og i sammenhæng med DM i brassband, men fra 2013 afholdes det hvert år og særskilt fra brassbandmesterskabet.

Ved DM deltager orkestre i 3 divisioner: 1., 2. og 3. division. Deltagerorkestrene spiller alle et pligtnummer (forskelligt for divisionerne) samt et selvvalgt stykke. Konkurrencen dømmes af 3 dommere, som giver point for både pligtnummer og selvvalgt nummer. Det orkester, der gennemsnitligt får flest point, vinder sin division. For opstilling i 1. division skal man til det tidligere DM have opnået mindst 90 point, mens opstilling i 2. og 3. division er frit.

Vindere af DM
Vindere i 1. division efter år.

Se også
DM for bygarder

Referencer

Musikarrangementer
Harmoniorkester
Gaelic Storm

Gaelic Storm er et amerikansk keltisk band fra 1996 i Santa Monica, Californien. Gruppen laver både coverversioner af traditionelle irske sange, skotske sange og egne kompositioner i genrene keltisk og keltisk rock.

Deres seneste album, kaldet Go Climb a Tree, udkom d. 28. juli 2017.

Historie 
Gruppen blev dannet af da Patrick Murphy og Steve Wehmeyer sluttede sig sammen med Steve Twigger og Brian Walsh på O'Brien's Irish Pub and Restaurant i Santa Monica. Dette førte til et antal optrædener på pubber det følgende år.

I 1997 medvirkede gruppen i den ekstremt succesfulde film Titanic, hvor de spillede til "Den irske fest på tredje klasse". Denne optræden fik deres popularitet til at eksplodere og de startede med at turnere i både USA, Canada, Storbritannien, Frankrig og Japan.
Siden da har bandet udgivet 8 albums inklusiv opsamlingsalbummet Special Reserve.

I januar 2006 udgav bandet sin første DVD kaldet "Gaelic Storm: Live In Chicago", som blev optaget på House of Blues i Chicago.

Gruppen har indspillet en udgave af sangen "Scalliwag" fra deres album Bring Yer Wellies på Simlish der bliver brugt i udvidelsespakken The Sims 2: Bon Voyage til The Sims 2 fra 2007.

To af bandets sange bliver brugt i EA sports spil.

Medlemmer 

Nuværende medlemmer
 Patrick Murphy (harmonika, Skeer, Bodhrán, mundharmonika, forsanger)
 Steve Twigger (Guitar, Bouzouki, Mandolin, forsanger)
 Ryan Lacey (Djembe, Doumbek, Surdo, Cajón, Ukulele, vokal, forskellige percussion)
 Peter Purvis (Highland Bagpipes, Uillean pipes, DegerPipes, Whistle)
 Natalya Kay (Violin, vokal)

Tidligere medlemmer:
 Katie Grennan (Violin, vokal)
 Kiana Weber (Violin, vokal, Mandolin)
 Jessie Burns (Violin, vokal)
 Brian Walsh (Uillean pipes)
 Samantha Hunt (Violin)
 Kathleen Keane (Violin, fløjte, vokal)
 Ellery Klein (Violin, vokal)
 Shep Lonsdale (Djembe, Doumbek, Surdo og forskellige ander percussion)
 Steve Wehmeyer (Bodhrán, Didgeridoo, vokal)
 Tom Brown (Bagpipes, Tin Whistle, DegerPipes)
 Bob Banerjee (Violin)
 Teresa Gowan (Violin)

Diskografi 
Studiealbum
 1998 Gaelic Storm
 1999 Herding Cats
 2001 Tree
 2004 How Are We Getting Home?
 2006 Bring Yer Wellies
 2008 What's The Rumpus?
 2010 Cabbage
 2012 Chicken Boxer
 2013 The Boathouse
 2015 Matching Sweaters
 2017 Go Climb a Tree

Opsamlingsalbum
 2003 Special Reserve
 2014 Full Irish: The Best of Gaelic Storm 2004 - 2014

Referencer

Eksterne henvisninger 
 

 
Musikgrupper fra 1996
Cabbage

Cabbage er det ottende album fra det keltiske band Gaelic Storm. Det blev udgivet 3. august 2010. Albummet nåede #73 på Billboard 200 d. 21. august 2010.

Spor 
Alt arrangement er af Gaelic Storm.

 "Raised on Black and Tans" – 3:29
 "Space Race" – 4:09
 "Cyclone McClusky" – 3:55
 "Blind Monkey" – 3:13
 "Green Eyes, Red Hair" – 3:58
 "Just Ran Out of Whiskey" – 4:21
 "Jimmy's Bucket" – 3:45
 "Cecilia" (Paul Simon) – 3:28
 "The Buzzards of Bourbon Street" – 3:33
 "Turn This Ship Around" – 4:06
 "Rum Runners" – 3:41
 "Northern Lights" – 3:51
 "Crazy Eyes McGullicuddy" – 4:00
 "Chucky Timm" – 3:11

Medvirkende 
Gaelic Storm
 Patrick Murphy – harmonika, skeer, bodhrán, vokal
 Steve Twigger – guitar, bouzouki, mandolin, bodhrán, vokal
 Ryan Lacey – djembe, doumbek, surdo, cajón, vokal, diverse percussion
 Peter Purvis – sækkepibe, fløjte, vokal
 Jessie Burns – violin, vokal

Yderligere medvirkende
 Jeff May – Basguitar
 Kevin Smith – bas
 David Boyle – keyboard
 Michael Ramos – harmonika

Referencer 

Album fra 2010
Gaelic Storm-album
Kíla

Kíla er et irsk folkemusik band fra Dublin, Irland etableret i 1987 på den irske sprogskole Coláiste Eoin i County Dublin.

Diskografi

Albums 
 1991 Groovin' 
 1993 Handel's Fantasy
 1995 Mind the Gap
 1997 Tóg É Go Bog É
 2000 Lemonade & Buns
 2000 Live in Vicar St.
 2002 Monkey
 2003 Luna Park
 2004 Live in Dublin
 2005 Best of & Live in Dublin – dobbletalbum, kun udgivet i Japan
 2006 Another Beat – Udelukkende udgivet i Japan. Indeholder numre af Kíla remixet af japanske kunstnere
 2006 Kíla & Oki – med den japanske musiker Oki
 2007 Gamblers' Ballet
 2009 The Secret of Kells – film soundtrack til animationsfilm af samme navn
 2009 Rogha – The Best Of – dobbeltalbum
 2010 Soisín''

Singler 
 1997 Ón Taobh Tuathail Amach
 2002 Tóg é go Bog é – Live jule single
 2003 Glanfaidh Mé – radio udgave
 2005 An Tiománaí – with Heatwave (band)
 2005 Tóg é go Bog é – med den japanske kunster Oki
 2006 hAon Dó & Ní Liom Féin – med den japanske kunster Oki
 2007 Half Eight/Leath ina dhiaidh a hOcht
 2007 Cabhraigí Léi/Nothing Changes Around Here – Remix med The Thrills gave sammen med Hot Press
 2008 The Ballad of Ronnie Drew – med U2, The Dubliners & A Band of Bowsies. En hyldest til Ronnie Drew
 2009 Cardinal Knowledge

Folkemusik fra Irland
Musikgrupper fra Irland
Musikgrupper fra 1987
Chester See

Chester See blev født og opvokset i Fairfield i Californien. I 2006 blev Chester vært på Disney 365 og han var vært for showet i over tre år. Han har også været med i Nickelodeon's show The Fresh Beat Band

Musikkarriere 
Chester har spillet klaver siden han var 6 år og har skrevet sange siden han var 10. Han har over 350.000 downloads på iTunes. Hans mest succesfulde sang God Damn You're Beautiful har over 10 millioner visninger på YouTube. Hans sange er blevet brugt til et reality show i Norge.
Han har udgivet en plade som hedder NIKI og den kan findes på iTunes.

Musikere fra USA
Raidió Teilifís Éireann

Raidió Teilifís Éireann (Radio og Television Irland) ofte forkortet RTÉ, er en irsk public service virksomhed, der producerer og udsender programmer via fjernsyn, radio og internet.

Radiovirksomheden begyndte 1. januar 1926, og fjernsynsudsendelserne fik premiere 31. december 1961, hvilket gør RTÉ en af verdens ældste selskaber, der har sendt programmer kontinuerligt.

RTÉ drives via licens og reklameindtægter. Visse dele af deres services er udelukkende finansieret af reklamer, mens andre udelukkende finansieres af licens.

RTÉ driver RTÉ One, der er Irlands ældste tv-kanal og har siden 1962 produceret og sendt The Late Late Show, som er verdens længst kørende talkshow.

Referencer 

Etableret i 1926
Medievirksomheder fra Irland
Medlemmer af European Broadcasting Union
Tv-stationer
Radiostationer
Public service-medier
Arena Lviv

Arena Lviv er et fodboldstadion i den ukrainske by Lviv, med en tilskuerkapacitet på 34.915 siddepladser.

Stadionet blev anvendt til gruppekampe ved Europamesterskabet i fodbold 2012, og har siden 10. december 2011 været hjemmebane for fodboldklubben FC Karpaty Lviv.

Etableringen startede 20. november 2008, og stod færdigt den 29. oktober 2011. Den første fodboldkamp blev spillet 15. november 2011, da  mødte  i en venskabskamp.

UEFA Euro 2012 
Arena Lviv var ét af otte stadioner der blev anvendt under Europamesterskabet i fodbold 2012. Tre kampe i gruppe B skulle spilles i Lviv.

 9. juni 2012 /  – 
 13. juni 2012 /  – 
 17. juni 2012 /  –

Eksterne henvisninger 

 Officiel hjemmeside  

Lviv
Fodboldstadioner i Ukraine
Nick Morten Jacobsen

Nick Morten Jacobsen (også kaldet Lærling) (født 14. maj 1963), er en dansk morder og tidligere medlem af rockerklubben Morticians MC (klubben blev senere til Bandidos, men inden da var Jacobsen gået over til Hells Angels). Jacobsen blev ved et nævningeting i Østre Landsret i København den 26. april 1988 idømt fængsel på livstid for drabet på Bullshit rockeren Jan Sonberg samt yderligere tre andre drabsforsøg.

Den 21. december 1986 blev den 27 årige rocker Jan Sonberg (23. marts 1959 – 21. december 1986) fra rockerklubben Bullshit skudt ned, efter han havde forladt klubbens klubhus på Amager i København og sat sig ind i sin bil. Jan Sonberg blev i januar 1987 begravet på Tårnby Kirkegård.

Nick Jacobsen blev sat til afsoning i Statsfængslet i Vridsløselille. Han blev i år 2000 prøveløsladt, efter at have afsonet 12 års fængsel. Den 21. september 2003 blev den nu 40-årige tidligere rocker Nick Jacobsen overfaldet på et toilet, på værtshuset Bazooka Club i Holmbladsgade på Amager. Han pådrog sig kraniebrud ved overfaldet.

Noter

Eksterne henvisninger 
 Danske Drabssager i 1986 

Livstidsdømte fra Danmark
Mordere fra Danmark
Rockere fra Danmark
The Late Late Show

The Late Late Show er et irsk talkshow, er har kørt på RTÉ One siden 1962, hvilket gør det til verdens længste kørende talkshow. Det er det officielle flagskib for virksomheden Raidió Teilifís Éireann, der driver RTÉ One.

Programmet optages foran et publikum og sendes live hver fredag kl 21:30 (GMT) fra september til maj. Hvert program varer ca. 2 timer. Programmet betragtes som en irsk tv institution selv uden for Irland.

Oprindeligt var programmet tiltænkt et nichepublikum og blev sendt lørdag fra 23:30. Det blev sendt fra Studie 1 på RTÉ, hvor der kun var plads til 100 publikummer. Dette blev ændret i 1995, hvor programmet flyttede over i RTÉ's studie 4, der er kanalens største studie.

Flere bands og musikere har haft deres første tv-optræden i programmet. Dette indbefatter The Boomtown Rats (1977), Boyzone, Mary Coughlan (1985), Crystal Swing (2010), Hothouse Flowers, Sinéad O'Connor, U2 (1980), Finbar Wright og Wonderland.

Værter 
 Gay Byrne 1962–1964 og igen fra 1965-1999
 Frank Hall 1964
 Pat Kenny 1999–2009
 Ryan Tubridy 2009– nu

Referencer 

Tv-programmer
Tv i Irland
Leila Lindholm

Leila Mariana Johanna Lindholm (født 21. juni 1975) er en svensk kok og tv-personlighed, der er mest kendt for at være tv-vært for en række tv-underholdningsprogrammer om madlavning.

Lindholm bestemte sig i en alder af fjorten at blive kok og begyndte senere på restaurantskole. Lindholm har arbejdet som kok på kendte restauranter såsom Operakällaren i Stockholm, Aquavit i New York, Melker Anderssons Restaurangen, Fredsgatan 12 og Ulla Winbladh i Stockholm. Leila Lindholm driver også bogforlaget Walter and Books.

Gennem årene har Lindholm, hendes bøger og tv-programmer modtaget flere udmærkelser, blandt andet Årets Kvinnliga Kock 1999, Årets TV4 kock 2004, flere nomineringer til Gourmand Cookbook Awards, pristager i Årets Svenska måltidslitteratur 2008 og Gastronomiska Akademiens sølvmedalje 2009. Lindholms forlag Walter and Books vandt med sin første udgivelse One more slice Svenska Publishing Priset.

Bibliografi

Kildehenvisninger

Eksterne henvisninger 
 Officiel hjemmeside 

Kokke
Forlæggere
Faglitterære forfattere fra Sverige
Svensksprogede forfattere fra Sverige
Engelsksprogede forfattere
Heinrich Brunner

Heinrich Brunner (født 21. juni 1840 i Weis, død 11. august 1915 i Kissingen) var en østrigsk retslærd.

Brunner blev Dr. jur. 1864 i Wien, privatdocent sammesteds 1865, 1866 ekstraordinær professor i Lemberg, 1868 ordentlig professor sammesteds, 1870 i Prag, 1872 i Strassburg, 1873 i Berlin. Brunner, der var elev af Unger, Waitz og Sickel, forenede i en sjælden grad de juridiske og historiske egenskaber, der danner den store retshistoriker. Som forsker viste han vej på alle de områder, han viede sin sporsans og videnskabelige opdagerevne; ligesom Sohm, om end med større forsigtighed, tog han sit udgangspunkt i den frankiske ret og de dermed beslægtede eller sig dertil sluttende retsforfatninger, for på den bredeste og alsidigste basis at fremstille sit lands retshistorie, medens han samtidig lagde den største vægt på en energisk og kraftig granskning og udnyttelse af kildematerialet. 

Efter blandt andet at have udgivet Das gerichtliche Executionsrecht an Babenberger (1864), Zeugen und Inquisitionsbeweis der karolingischen Zeit (1866), Wort und Form im altfranzösischen Process (1868), Das anglonormannische Erbfolgesystem (1869) vandt han europæisk ry ved Die Entstehung der Schwurgerichte (1872), der efterfulgtes af Zur Rechtsgeschichte der römischen und germanischen Urkunde (I, 1880) og Das französische Inhaberpapier des Mittelalters und sein Verhältniss zur Anwaltschaft, zur Cession und zum Orderpapier (1879); i det berømte ufuldendte værk Deutsche Rechtsgeschichte (I, 1887, 2. oplag 1906, II, 1892) fortættedes i en sum 
Brunners dybtgående retshistoriske studier. 

Brunners udmærkede fremstilling af den tyske rets kilder og historie i von Holtzendorffs retsencyklopædi bearbejdedes til Grundzüge der deutschen Rechtsgeschichte (1901, 6. oplag 1913); i Forschungen zur Geschichte des deutschen und französichen Rechtes. Gesammelte Aufsätze (1894) samlede Brunner en del mindre skrifter og afhandlinger; sammen med Karl Zeumer udgav han Die constantinische Schenkungsurkunde (I-II, 1888) 

Af Brunners øvrige righoldige produktion bør endnu fremhæves: Geschichte der englischen Rechtsquellen im Grundriss (1909) og Luft macht frei (1910). Både ved sin fremragende forfattervirksomhed, sin medledelse af "Zeitschrift der Savigny-Stiftung für Rechtsgeschichte", og Monumenta Germaniæ historica og ved sin virksomhed i kommissionen for udgivelsen af den 1914 påbegyndte Deutsches Rechtswörterbuch indtog Brunner en central stilling i Tysklands videnskabelige åndsliv.

Kilder 

 

Jurister fra Østrig
Retshistorikere fra Østrig
Ansatte ved Prags Universitet
Ansatte ved Humboldt-Universität zu Berlin
Faglitterære forfattere fra Østrig
Østrigere i 1800-tallet
Østrigere i 1900-tallet
Salmonsens
Sebastian Brunner

Sebastian Brunner (født 10. december 1814 i Wien, død 26. november 1893 i Währing ved Wien) var en katolsk teolog og forfatter.

Brunner studerede teologi i sin fødeby og fik præstevielse 1838. En tid lang stod han i Metternichs tjeneste, grundlagde senere Wiener katolische Kirchenzeitung. Han blev en hidsig repræsentant for de ultramontane og bekæmpede med fanatisme alle moderne bevægelser. Enten han skrev vers (det didaktiske digt Die Welt ein Epos 1844) eller prosa (Keilschriften 1856 og Woher? Wohin?, delvis hans selvbiografi 1858), stiller han sin pen i agitationens tjeneste. Hans samlede fortællinger og poetiske skrifter er udgivne i 8 bind (1863-77; ny udgave 1890).

Kilder 
 

Teologer fra Østrig
Præster fra Østrig
Katolske præster
Personer fra Wien
Salmonsens